《海淀次浩持韵》
清代·伊朝栋

沙平草浅古墙根，秋潦初消剩涨痕。驰道如弦烟满树，高楼临市水当门。

人家荷芰仍千顷，帝里桑麻自一村。更向勺园寻往事，颓垣犹护箨龙孙。

作者简介：福建宁化人，初名恒瓒，字用侯，号云林。乾隆三十四年进士，授刑部主事，遇事不可，必据理力争。历本部郎中，官至光禄寺卿。卒年七十九。有《南窗丛记》、《赐砚斋诗钞》。